RoMÂNIA

Banatul și Clisura Dunării

Orșova – Eșelnița – Cazanele Dunării – Băile Herculane – Timișoara – Lugoj – Cheile Nerei – Cascada Bigăr – Calea ferată montană Oravița-Anina – Morile de apă de la Rudăria – Drobeta Turnu Severin

***O călătorie spre una dintre cele mai spectaculoase zone ale țării, locul unde Carpaţii se întâlnesc cu Dunărea sub privirea împietrită a lui Decebal şi formează împreună cel mai lung defileu natural din toată Europa. E locul unde poveștile orientale își fac apariția prin istoria scufundată a insulei Ada Kaleh, chipul regelui dac dă replica Tabulei Traiana, iar Dunărea “dă în clocot” la Cazane, porțiunea de îngust defileu încadrată între Dubova și Ogradena. Băile Herculane ne amintesc că odinioară au vrăjit o împărăteasă, iar Timișoara ne dezvăluie piețele sale, etalând fiecare în parte un alt stil arhitectural. Cea mai veche cale ferată montană, un complex mulinologic, chei spectaculoase, masive muntoase și alte atracții ale Banatului Montan întregesc cu propriul farmec doza de spectacular.***

Ce te va încânta în această călătorie

Croaziera pe Dunăre prin cea mai frumoasă porțiune a defileului Dunării, Cazanele Mari și Cazanele Mici

Parcul Național Cheile Nerei și noile contururi ale cascadei Bigăr

Legătura dintre argonauți, lâna de aur și Valea Cernei la Băile Herculane, stațiunea care a cucerit figuri imperiale și inspirat compunerea unui vals

Plimbarea pe cea mai veche cale ferată montană în trenul care străbate peisajul mirific, asezonat cu tuneluri și viaducte, dintre Oravița și Anina

Povestea industriașului Max Auschnitt, fost senator al Camerei de Comerț și partener de croaziere sau partide de poker al regelui Carol al II lea

Timișoara, unul dintre cele mai vii și atrăgătoare orașe, cu piețe pitorești, parcuri verzi și aer occidental

Program

* Ziua 1: Cluj-Napoca – Orșova – Eșelnița (aprox. 350 km)

Pornim din Cluj-Napoca dis-de-dimineaţă și ne îndreptăm entuziaști spre Defileul Dunării. Ne oprim la Orșova pentru a studia controversata Biserică romano-catolică ridicată într-o perioadă istorică nu tocmai favorabilă. Anii 70, în plin comunism, mai exact. Lăcașul de cult deține de altfel mai multe trăsături care stârnesc inevitabil, uimire. Arhitectura iese din orice tipare și include conform analiștilor o serie de mesaje camuflate, iar pictura, ascunde la rându-i un număr de personaje neobișnuite precum Lenin, John Lennon, Nadia Comăneci sau Florin Piersic. Ne continuăm drumul spre Eșelnița, locul unde vom petrece următoarele 4 nopți, pe malul Dunării, adevărată oază de reconfortare.

199 €

plecare din Cluj–Napoca

**date de plecare**

* 28.08.2022

**TARIFUL INCLUDE**

* 4 nopți de cazare la pensiune 3\* în Eșelnița, pe malul Dunării
* Mic dejun și cină + un pahar de apă și vin la masă
* Vizite conform descrierii
* Transport cu autocar/ microbuz modern, cu climatizare
* Ghid însoțitor pentru întreaga perioadă

**Tariful nu include**

* Asigurarea storno
* Cheltuieli personale
* Intrările la obiectivele turistice
* Excursiile opționale
* Barca prin Cazanele Dunării (de la 35 lei/ persoană – aprox. 2 ore)
* Biletul de tren Oravița – Anina

**excursii opționale neincluse în tarif**

* Cascada Bigăr – Calea ferată montană Oravița-Anina – Morile de apă de la Rudăria: 25 euro/ persoană (biletul de tren nu este inclus)

**BOnusuri senior voyage club card**

* Intrare în Turnul de Apă din Drobeta Turnu Severin
* Intrare la Cetatea Medievală a Severinului
* Pentru a putea beneficia de bonusurile Senior Voyage, cardul trebuie prezentat ghidului în momentul vizitării obiectivelor
* Ziua 2: Cazanele Dunării – Băile Herculane (aprox. 90 km)

Ziua de astăzi se va dovedi o autentică aventură! Ne dedicăm dimineața plimbării pe Dunare cu vaporașul prin cea mai frumoasă porțiune a defileului, Cazanele Mari și Cazanele Mici. Câștigăm senzația vântului prin plete, un loc în primul rând la spectacolul naturii și șansa de a descoperi spații și detalii inaccesibile de pe mal. Admirăm faimosul Cap al lui Decebal, cea mai mare sculptură în piatră din Europa pe malul stâng al Dunării, dar și Tabula Traiana contra-punctul în marmură, datând din perioada primelor războaie daco-romane, aflat pe malul sârbesc. Ne îndreptăm atenția spre Mănăstirea Mraconia, ascultăm legenda vechiului edificiu acum acoperit de ape și istoria puținelor obiecte de cult salvate. Facem un scurt popas și la Grota Veterani, loc acoperit de mister, bănuit a face legatura subterană cu cetățile dacice, dar și platformă naturală de artilerie pentru armatele austriece în confruntarea cu navele otomane. După voiajul pe apă ne așteaptă Băile Herculane, stațiunea care a depășit cândva în faimă Karlovy Vary și care spune povestea primelor terme romane sau pe cea a elegantelor edificii în stil seccesion sau baroc. Facem o promenadă prin centrul istoric și sesiuni foto din loc în loc.

* Ziua 3: Timișoara - Lugoj (aprox. 420 km)

După micul dejun avem ocazia să descoperim varianta autohtonă a Orașului Luminilor, Timișoara și să admirăm monumentele baroc și secession ale unuia dintre cele mai pitorești și pline de culoare orașe ale Vestului. Ne vom plimba prin piețele istorice, vor descoperi poveștile orașului și-i vor cutreiera, în timpul liber alocat, aleile, restaurantele sau magazinele, după bunul plac. La Lugoj, oprim la casa Max Auschnitt și trecem pragul cladirii recent restaurate, în căutarea poveștii fascinante a unuia dintre cei mai mari industriași ai Europei, figură publică a începutului de secol XX și unul dintre “autorii” progresului economic al României.

* Ziua 4: Cascada Bigăr – Oravița – Anina – Rudăria (aprox. 300 km)

Este ziua în care ne răsplătim cu o excursie opțională. Ne îndreptăm spre Parcul Național Cheile Nerei-Beușnița, spațiu arhicunoscut pentru frumusețea peisajului, calcarele jurasice sau speciile rare care și-au găsit aici adăpost. Ținta preocupărilor noastre rămâne însă Bigăr, cascada cuprinsă în topuri drept “cea mai frumoasă” dar și faimoasă deopotrivă, în lumina noilor sale…provocări. Facem o plimbare reconfortantă până la Izbucul Bigar care alimentează cascada și admirăm locul de trecere a Paralelei 45 prin țara noastră, un univers fotogenic în sine. Urmează două ceasuri călătoare pe cea mai veche cale ferată montană din sud-estul Europei, pe fostul drum al cărbunelui, în trenul care străbate peisajul mirific, asezonat cu tuneluri și viaducte, dintre Oravița și Anina. La întoarcere, ne oprim la poalele Munţilor Almajului în Parcul Mulinologic Rudăria, recent restaurat sub patronajul Muzeului Astra din Sibiu. În complex se găsesc 22 de mori cu ciutură aflate în perfecta stare de funcționare pe care rudărenii le păstrează ca pe o adevărată comoară și atrag anual simpatia a mii de turiști. Ne bucurăm și noi de ritmurile mai puţin obişnuite: scrâşniturile pietrelor de moară în vuietul râului.

* Ziua 5: Drobeta-Turnu Severin – Cluj-Napoca (aprox. 410 km)

Intrăm în Drobeta Turnu Severin, oraș cu origini străvechi, întemeiat în urmă cu două milenii de către străbunii daci și luăm cunoștință cu Turnul de Apă, foarte probabil prima construcție de beton armat, în stil medieval, din Europa de Est și sigur stabiliment principal destinat alimentării orașului cu apă, între anii 1910 -1913. Grație panoramei de 360 de grade, de la înălțimea celor 27 de metri poți scruta zările și străzile perfect aliniate ale orașului. Ne continuăm drumul și facem un popas la Cetatea Severinului. Poartă de legatură între Europa Răsăriteană și cea Apuseană, ctitoria lui Ladislau I va fi și ultima oprire din acest program. Revenim în Cluj-Napoca spre seară.

**BINE DE ȘTIUT**

* Plecările pe acest program se fac din Cluj Napoca, dimineața la 7.00.
* Turiștii se vor prezenta la locul de îmbarcare( sala sporturilor Horia Demian) cu cel puțin jumătate de oră mai devreme față de orele de plecare menționate.
* Autocarele/ microbuzele transportatoare sunt moderne, echipate cu sistem audio-video, aer condiționat, scaune rabatabile.
* Așezarea în autocar/ microbuz va fi realizată de către ghidul însoțitor conform diagramelor de îmbarcare (în funcție de ordinea înscrierii turiștilor).
* Autocarul/ microbuzul face popasuri la aproximativ 3 ore.
* Îmbarcarea/debarcarea turiștilor din microbuz/ autocar se face doar la stațiile autorizate de pe traseu.
* Deși se fac toate eforturile pentru a opera tururile cum sunt prezentate, în unele ocazii (condiții meteo nefavorabile, drumuri blocate, etc.), poate fi necesar să facem modificări la traseu sau ordinea obiectivelor din itinerar, fără a se afecta structura generală a programului.
* Grupul minim pentru a se organiza acest program sau excursia opțională este de 20 persoane.
* Excursia opțională se achită la ghid, în lei, la cursul BNR din ziua respectivă.
* Tarifele neincluse (bilet tren sau plimbare barcă) sunt valabile la data publicării programului, dar informative și pot suferi modificari, fiind independente de agenția de turism.
* Tarifele excursiilor opționale includ transportul cu autocarul pe traseul indicat și ghidajul.
* În cazul în care nu este altfel menționat, excursiile opționale nu includ vizite interioare ale obiectivelor, degustări sau mese de prânz.
* Pentru excursia cu barca în defileul Dunării, este recomandat echipament corespunzător. Pe Dunăre este posibil să ardă soarele sau să bată vântul.

**PUNCTE DE ÎMBARCARE**

* Cluj Napoca
* Localizare

Pensiunea Iulia este situată pe Clisura Dunării, în localitatea Eșelnița, care marchează începutul defileului Dunării. Locația oferă o vedere panoramică minunată asupra împrejurimilor.

* Facilitățile pensiunii

La pensiunea Iulia, se poate lua masa pe terasă, chiar pe malul Dunării sau în restaurant. Din meniul bogat, nu lipsește peștele de Dunăre, la grătar sau prăjit, saramura și borșul de pește. Pensiunea are o piscină sezonieră, în aer liber, cu șezlonguri. Pescarii își pot încerca norocul de pe pontonul pensiunii.

* Facilitățile camerelor

Camerele oferă televizor, acces la internet, încălzire centrală și baie cu duş.



Pensiunea Iulia 3★

www.pensiuneaiulia.ro

**reduceri&suplimente**

* Supliment SGL: 40 euro
* Reducere a 3-a persoană: 10 euro
* Copil 0-2.99 ani: gratuit
* Copil 3-11.99 ani: plătește doar 50 euro (în cameră cu 2 adulți, fără pat suplimentar)
* Persoanele cu vârsta sub 55 ani beneficiază de aceleași tarife la programele Senior Voyage România

**observații**

* Tariful afișat este pentru loc în cameră dublă.
* Unitatea de cazare menționată în acest program poate fi modificată, în acest caz agenția oferind o alternativă similară.
* Ca urmare a pandemiei coronavirusului, partajalele nu pot fi onorate in 2022.

Pensiunea Steaua Dunării 3★

www.steaua-dunarii.ro

**reduceri&suplimente**

* Supliment SGL: 40 euro
* Reducere a 3-a persoană: 10 euro
* Copil 0-2.99 ani: gratuit
* Copil 3-11.99 ani: plătește doar 50 euro (în cameră cu 2 adulți, fără pat suplimentar)
* Persoanele cu vârsta sub 55 ani beneficiază de aceleași tarife la programele Senior Voyage România

**observații**

* Tariful afișat este pentru loc în cameră dublă.
* Unitatea de cazare menționată în acest program poate fi modificată, în acest caz agenția oferind o alternativă similară.
* Ca urmare a pandemiei coronavirusului, partajalele nu pot fi onorate in 2022.
* Localizare

Pensiunea Steaua Dunării este situată pe malul Dunării, în Eșelnița. Expunerea pensiunii la soare de-a lungul întregii zile, peisajul ce o înconjoară și farmecul ieșirii fluviului din Cazanele Mici sunt doar câteva dintre atuurile pensiunii.

* Facilitățile pensiunii

Steaua Dunării dispune de o mică plajă cu șezlonguri, ponton pentru agrement nautic și pescuit, terasă în aer liber și acoperită cu vedere la Dunăre și o grădină. Restaurantul pensiunii servește atât preparate internaționale, cât și preparate specifice zonei: saramură sau borș, preparate din șalău, somn, crap proaspăt.

* Facilitățile camerelor

Camerele oferă TV, acces gratuit la internet, încălzire centrală și o baie cu duș.

**